# OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 28.12.2017

Prítomní:

Podľa prezenčnej listiny 7 poslancov OZ,  starosta obce Ing. Ladičkovský Štefan,

Hlavná kontrolórka obce Mária Jakubová, pracovníčky obce Ing. Valéria Dvulitová, Oľga Jenčíková, Iveta Šalatová

Zapisovateľ : Ing. Valéria Dvulitová

Návrhová komisia:

Miroslav Jackovič

Vladimír Majerčín

Overovatelia zápisnice:

Jaroslav Kontúľ

Ľubomír Žák

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie rozpočtu obce na rok 2018 a návrhu rozpočtu obce na roky 2019,2020.
6. Prerokovanie a schválenie Smernice upravujúcej postup obce pri vybavovaní sťažností
7. Prerokovanie a schválenie plánu kontrolnej činnosti hl.kontrolórky obce na 1. polrok2018. Predloženie správ z kontról za rok 2017
8. Diskusia
9. Návrh na uznesenie
10. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Jaroslav Kontúľ a Ľubomír Žák. Tento návrh bol jednomyseľne schválený. Za zapisovateľku bola určená Ing. Valéria Dvulitová. Do návrhovej komisie starosta obce navrhol Miroslava Jackoviča a Vladimíra Majerčína. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené.

K bodu 5 :

Starosta obce v tomto bode predložil návrh rozpočtu obce na rok 2018 a návrhy rozpočtu obce na roky 2018. Informoval prítomných, že návrh rozpočtu obce bol zverejnený v zákonom stanovenej lehote na obecnej tabuli a webovej stránke obce, pričom v stanovenej lehote neboli podané žiadne pripomienky ani doplňujúce návrhy. Hlavná kontrolórka obce predložila odborné stanovisko hlavného kontrolóra k návrhu rozpočtu. Po prerokovaní prítomní poslanci jednomyseľne schválili rozpočet obce na rok 2018 a vzali na vedomie návrh rozpočtu obce na roky 2019 a 2020.

K bodu 6:

V tomto bode starosta obce predložil návrh Smernice upravujúcej postup obce pri vybavovaní sťažností. Po prerokovaní prítomní poslanci schválili predmetnú smernicu jednomyseľne.

K bodu 7 :

V tomto bode hlavná kontrolórka obce predložila návrh plánu kontrólnej činnosti na 1.polrok 2018. Po prerokovaní prítomní poslanci schválili jednomyseľne plán kontrólnej činnosti. Hlavná kontrolórka obce zároveň predložila ročnú správu o výsledkoch kontrol za rok 2017. Po prerokovaní obecné zastupiteľstvo vzalo na vedomie predmetnú správu. Zároveň odporučilo starostovi obce spracovať vnútorné interné predpisy, ktoré boli uvedené v správe z kontról.

Zároveň v tomto bode starosta obce otvoril diskusiu. Starosta obce informoval prítomných o ukončení činnosti stacionáru a o prebiehajúcich rokovaniach starostov obcí regiónu Topoľ o možnosti poskytovania sociálnych služieb pre občanov v tzv. Denných centrách, resp. Kluboch dôchodcov s možnosťou poskytovania stravy. Ďalej starosta obce informoval prítomných o priebehu akcie Mikuláš. Ďalej sa dikutovalo o nutnosti zabezpečovania zimnej údržby miestnej komunikácie ku kostolu a zabezpečení odvodu vody z tejto komunikácie.

Starosta obce uzavrel bod diskusia.

K bodu 8 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh bol jednomyseľne schválený.

K bodu 9 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným za prácu pre obec v roku 2017 a poprial im šťastný Nový rok 2018.

Ing. Ladičkovský Štefan

starosta obce :

### OBECNÉ ZASTUPITEĽSTVO TOPOĽOVKA

## UZNESENIE č.17/2017

## zo zasadnutia obecného zastupiteľstva v Topoľovke dňa 28.12.2017

## Obecné zastupiteľstvo v Topoľovke na svojom zasadnutí dňa 28.12.2017 po prerokovaní jednotlivých bodov programu :

## Berie na vedomie :

## Správu o kontrole plnenia uznesenia z predchádzajúceho zasadnutia OZ

## Diskusné príspevky poslancov OZ

## Odborné stanovisko hlavnej kontrolórky obce k návrhu rozpočtu obce na roky 2018-2020

1. Viacročný rozpočet na roky 2019-2020
2. Ročnú správu hlavnej kontrolórky o výsledkoch kontról za rok 2017

## Schváľuje

## Overovateľov zápisnice, návrhovú komisiu a zapisovateľa podľa textu v zápisnici

## Program rokovania

## Smernicu upravujúcu postup obce Topoľovka pri vybavovaní sťažností

## Plán kontrólnej činnosti hlavnej kontrolórky obce na 1.polrok 2018

## Rozpočet obce na rok 2018

## Odporúča :

## Starostovi obce vypracovať a aktualizovať interné vnútorné predpisy.

## Overovatelia zápisnice :

Jaroslav Kontúľ

Ľubomír Žák

Ing. Ladičkovský Štefan

starosta obce :